《木兰花慢 以上三首见春梦录》
元代·郑禧

任东风老去，吹不断，泪盈盈。记春浅春深，春寒春暖，春雨春晴。都来杀诗人兴，更落花、无定挽春情。芳草犹迷舞蝶，绿杨空语流莺。玄霜着意捣初成。回首失云英。但如醉如痴，如狂如舞，如梦如惊。香魂只今迷恋，问真仙、消息最分明。后夜相逢何处，清风明月蓬瀛。

作者简介：平江路人，字熙之。师法董源，善画山水，用墨清润可爱。墨竹禽鸟，学赵孟頫。